CELEX: 32012D0818
Language: hu
Date: 2012-12-19 00:00:00
Title: 2012/818/EU, Euratom: A Bizottság végrehajtási határozata ( 2012. december 19. ) a héasajátforrás-alap kiszámítása céljából bizonyos közelítő becslések alkalmazásának Dánia számára való engedélyezéséről (az értesítés a C(2012) 9551. számú dokumentummal történt)

21.12.2012   
            
            
               HU
            
            
               Az Európai Unió Hivatalos Lapja
            
            
               L 352/61
            
         A BIZOTTSÁG VÉGREHAJTÁSI HATÁROZATA
   (2012. december 19.)
   a héasajátforrás-alap kiszámítása céljából bizonyos közelítő becslések alkalmazásának Dánia számára való engedélyezéséről
   (az értesítés a C(2012) 9551. számú dokumentummal történt)
   (Csak a dán nyelvű szöveg hiteles)
   (2012/818/EU, Euratom)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 13. cikkére,
   mivel:
   
               (1)
            
            
               A közös hozzáadottértékadó-rendszerről szóló 2006. november 28-i 2006/112/EK tanácsi irányelv (2) 370. cikke értelmében azok a tagállamok, amelyek 1978. január 1-jén adóztatták a X. melléklet A. részében felsorolt ügyleteket, továbbra is adóztathatják azokat; ezeket az ügyleteket figyelembe kell venni a héasajátforrás-alap meghatározására.
            
         
               (2)
            
            
               A 2006/112/EK irányelv 371. cikke értelmében azok a tagállamok, amelyek 1978. január 1-jén mentesítették a X. melléklet B. részében felsorolt ügyleteket, az egyes érintett tagállamokban az említett időpontban fennálló feltételek mellett továbbra is mentesíthetik azokat; ezeket az ügyleteket figyelembe kell venni a héasajátforrás-alap meghatározására.
            
         
               (3)
            
            
               Dánia a héasajátforrás-alap kiszámítása céljából bizonyos közelítő becslések alkalmazására kért engedélyt a Bizottságtól, mivel a 2006/112/EK irányelv X. melléklete A. részének 2. pontjában és B. részének 10. pontjában említett ügyletek esetében nem képes pontosan kiszámítani a héasajátforrás-alapot. A pontos számítás az említett ügyletek Dánia teljes héasajátforrás-alapjához viszonyított súlyát tekintve valószínűleg indokolatlan adminisztratív teherrel járna. Dánia az említett kategóriákba tartozó ügyletek esetében a számításokat közelítő becslések alkalmazásával el tudja végezni. Az 1553/89/EGK, Euratom rendelet 6. cikke (3) bekezdésének második francia bekezdésével összhangban ezért indokolt engedélyezni Dánia számára, hogy héasajátforrás-alapját bizonyos közelítő becslések alkalmazásával számítsa ki.
            
         
               (4)
            
            
               Az átláthatóság és a jogbiztonság érdekében az engedély alkalmazhatóságának időtartamát célszerű korlátozni.
            
         
               (5)
            
            
               Az e határozatban előírt intézkedések összhangban vannak a saját forrásokkal foglalkozó tanácsadó bizottság véleményével,
            
         ELFOGADTA EZT A HATÁROZATOT:
   1. cikk
   A héasajátforrás-alap kiszámítása céljából Dánia számára 2012. január 1-jétől engedélyezett, hogy a 2006/112/EK irányelv X. mellékletében említett következő ügyleti kategóriák esetében közelítő becsléseket alkalmazzon:
   
               1.
            
            
               a közszolgálati rádió- és televízióintézmények tevékenységei, kivéve azok kereskedelmi jellegű tevékenységeit (A. rész, 2. pont);
            
         
               2.
            
            
               személyszállítás (B. rész, 10. pont).
            
         2. cikk
   Ezt a határozatot 2012. január 1-jétől2016. december 31-ig kell alkalmazni.
   3. cikk
   Ennek a határozatnak a Dán Királyság a címzettje.
   
      Kelt Brüsszelben, 2012. december 19-én.
      
         
            a Bizottság részéről
         
         Janusz LEWANDOWSKI
         
            a Bizottság tagja
         
      
   
   
      (1)  HL L 155., 1989.6.7., 9. o.
   
      (2)  HL L 347., 2006.12.11., 1. o.